text: Cetamín F360 sa dodáva v plastovej fľaške o obsahu 0,5 l. Fľaška je opatrená nálepkou s návodom na použitie a s údajmi potrebnými pre maloobchodný predaj. Cetamín F360 sa používa špeciálne na ochranu kotlov, ktoré obsahujú prvky z hliníka a hliníkových zliatin, pre hliníkové radiátory a pre podlahové kúrenie.
  SKUTOČNÁ PROTIKORÓZNA OCHRANA KOTLOV SA DÁ ZABEZPEČIŤ IBA CHEMIKÁLIAMI, KTORÉ VTVÁRAJÚ MIKROSKOPICKÝ FILM
  Každá voda ktorá sa napustí do kotla musí byť zmäkčená. Ak napustíte nový kotol a vykurovací systém tvrdou vodou okamžite si znížite efektívnosť kotla minimálne o 8%. O 8% Vám vzrastú náklady na kúrenie. Okrem toho každý výrobca kotla, pod hrozbou straty záruky na kotol, upozorňuje, že do kotla sa má napúšťať voda, ktorá má menej tvrdosti ako 0,05 mmol/l, alebo menej ako 1°dH.
  Zmäkčovacie zariadenia nie sú lacné a často sa majiteľ kotla rozhodne „ušetriť“ a zmäkčovacie zariadenie nekúpiť. Pre montážne firmy, ktoré dodávajú vykurovacie systémy a vykonávajú ich servis ponúkame prenosné zmäkčovacie zariadenia, ktorými sa po montáži dá do celého vykurovacieho systému napustiť mäkká voda. Je to lacnejšia alternatíva a montážne firmy si so spoluprácou s našou firmou Vodafix môžu zvýšiť komplexnosť svojich služieb.
  Pretože mäkká kotlová voda spôsobuje koróziu, je potrebné ju chemicky upraviť. Ponúkame technologicky najdokonalejšiu úpravu pomocou alifatických filmotvorných amínov – Cetamínov.
  CETAMÍNY “F” VYTVÁRAJÚ V PLASTOVÝCH TRUBKÁCH PODLAHOVÉHO KÚRENIA PROTI KYSLÍKOVÚ BARIÉRU A TÝM OCHRAŇUJÚ KOTOL PRED KORÓZIOU
  Cetamíny typu F sú plne organické filmotvorné amíny, ktoré chránia a konzervujú kotle a vykurovacie systémy pred koróziou a tvorbou kalov. Na vnútornom povrchu kotlov, rozvodov a ohrievacích telies vytvárajú trvácny mikrofilm, ktorý zamedzuje prístupu kyslíka na kovové povrchy. Cetamíny sa aplikujú v tej podobe ako sa dodávajú.
  Cetamíny obsahujú alkalické látky, ktoré zabezpečia hodnotu pH kotlovej vody v rozmedzí 8,5 – 9,5. Ich súčasťou sú aj koagulanty, ktoré bránia tvorbe kalov. Cetamíny konzervujú kotol tak, že počas sezónnych odstávok nedochádza ku korozívnym procesom. Výrazne predlžujú životnosť kotlov, šetria náklady na vykurovanie a na spotrebu vody o 10 %. Zvyšujú prevádzkovú istotu vykurovacích systémov.
  Kontrola dostatku Cetamínov sa realizuje prostredníctvom hodnoty pH.
  Cetamíny sú nejedovaté a ekologicky neškodné. Používajú sa pre domové vykurovacie systémy ale aj do veľkých kotlov a systémov zabezpečujúcich hromadnú dodávku tepla, resp. do malých lokálnych kotolní.
  Často sa montujú tzv. kondenzačné kotle. Tieto, ale aj niektoré iné majú v sebe zabudované hliníkové prvky. Na ich ochranu ponúkame špeciálny Cetamín F 360, ktorý chráni hliníkové a medené prvky pred ich koróziou a zničením.
  Akýkoľvek prietočný systém, ktorý Vám „akože zmäkčí vodu“ je pre kotlové systémy škodlivý. Kotlová voda sa musí vždy zmäkčiť. Najme v lokalitách kde je stredne a veľmi tvrdá voda z nezmäkčenej vody najneskôr za niekoľko dní vypadne vodný kameň. V prípade ak musíte vodu v systéme ústredného kúrenia viackrát vymieňať, na Vašom kotly sa vytvorí taká vrstva vodného kameňa, že nakoniec si môžete zničiť kotol. Okrem toho trvale zvyšujete spotrebu vykurovacieho média o 8 – 30 % – to sú Vaše čisté straty.
  Ďalšou jedinečnou vlastnosťou Cetamínov typu F je, že pri ich použití do kotlovej vody je možné použiť vodu s tvrdosťou do 6 dH (1 mmol/l).